1 Bedroom House to rent in Tergniet | RR1462171 | Private Property
Back to Tergniet Property To Rent > Western Cape > Garden Route > Klein Brak And Tergniet > Tergniet > RR1462171
1 Bedroom House in Tergniet
1 Slaapkamer met ''n bunker bed in die leef area in n sekuriteitskompleks. Buitebraai.
3.6km vanaf Groot Brakrivier waar jy ''n Superspar, Wimpy en nog vele meer kan kry.
Ligte ingesluit in die prys. Kaapstad voorste finansiële stad in Afrika | Netwerk24
Kaapstad voorste finansiële stad in Afrika
Deur Vida Booysen 14 September 2018 13:32
Tim Harris, uitvoerende hoof van Wesgro.
Kaapstad is as die voorste finansiële sentrum in Afrika suid van die Sahara aangewys. Die Moederstad het vanjaar vir die eerste keer aan die Global Financial Centres Index deelgeneem.
Kaapstad is ook onlangs in ’n PwC-verslag aangewys as die stad wat die beste geleenthede van 30 wêreldstede bied. Kriteria soos lewensgehalte, die ekonomie, mensehulpbronne en intellektuele kapitaal is in ag geneem.
Volgens Patricia de Lille, uitvoerende burgemeester van Kaapstad, is eerbewyse soos hierdie ’n erkenning van die pogings om Kaapstad as ’n vooruitstrewende en internasionaal mededingende stad te posisioneer.
“Kaapstad skep ’n bemagtigende omgewing met infrastruktuur wat goed bestuur word en ’n skoon regering wat beleggings en innovering lok.”
Die stad se finansiering van Wesgro en ander beleggings-instellings lok ook sektore wat die beste belofte toon om werk te skep en die ekonomie te laat groei, sê De Lille.
“Kaapstad weet die wêreld skuld ons niks nie en ons moet selfs harder werk om hierdie wonderlike stad selfs beter te maak.”
Op sy beurt het Alan Winde, LUR vir ekonomiese geleenthede, gesê die metro se finansiële sektor het merkwaardige groei in die afgelope paar jaar beleef.
Kaapstad weet die wêreld skuld ons niks nie en ons moet selfs harder werk om hierdie wonderlike stad selfs beter te maak.
“Ons skryf dit toe aan die werk wat die Wes-Kaapse regering, saam met Wesgro, gedoen het om te verseker dat dit makliker is om hier sake te doen.”
Die Wes-Kaapse regering het ’n paar jaar gelede ’n eenheid in die lewe geroep wat burokratiese rompslomp moes uitskakel en om ’n eenstop-instelling vir beleggings in die streek te skep.
Tim Harris, uitvoerende hoof van Wesgro, sê die eerbewys wys dat Kaapstad vinnig opgang maak as ’n finansiële stad.
Hy wys daarop dat Kaapstad ook onlangs as die tegnologie-groeikern van Afrika geïdentifiseer is en sê ’n eerbewys soos hierdie bevestig dat dit meer as net ’n vakansiebestemming is.
“As jy ’n internasionale belegger is, behoort jy Kaapstad nou meer as ooit te oorweeg.”
Wesgro is Kaapstad en die Wes-Kaap se amptelike toerisme- en handelsbevorderingsagentskap wat sy mandaat van die Wees-Kaapse regering se departement van ekonomiese ontwikkeling en toerisme, en die Kaapstad-metro kry.
Meer oor: Pwc | Patricia De ­Lille | Tim Harris | Kaapstad | Ekonomie | Global Financial Centres Index
Kaapse sakeleier: Waagmoed dra vrugte
Knysna gee groen lig vir ooreenkoms met Wesgro
Kaapstad ‘die beste stad in Afrika’ – PwC-studie